**Kwaw Ansah** (s. 1945 Agona Swedru, Ghana) oli ghanalainen käsikirjoittaja, näytelmäkirjailija, elokuvaohjaaja, tuottaja ja mainosalan yrittäjä.

Hän opiskeli vuosina 1961-1963 Lontoossa Regent Street Polytechnicissa ja sai teatterisuunnittelun diplomin. Tämän jälkeen hän opiskeli Yhdysvalloissa American Academy of Dramatic Artsissa New Yorkissa sekä American Music and Drama Academyssä.

Hänellä on ollut vuodesta 1971 oma mainostoimisto Target Advertising Services, joka sittemmin sai nimekseen Target Saachi & Saachi ja on aloitti yhteistyössä kansainvälisen Saachi & Saachi -mainosjätin kanssa. Vuonna 1977 Ansah perusti elokuvien tuotantoyhtiön (Film Africa Limited). Hän on perustanut myös riippumattoman ghanalaisen televisioaseman (TV Africa), jokayhtiöitettiin loppuvuodesta 1995.

Hänen ensimmäinen pitkä elokuvansa oli draamakomedia *Love Brewed in the African Pot* (1980). Siinä Ghanan keskiluokkaisen perheen sisäoppilaitoksessa kasvatettu Aba-tytär rakastuu nuoreen kalastajaperheen poikaan, automekaanikkoon (Joe). Aban liikemiesisä oli suunnitellut jo toisenlaista liittoa tyttärelleen, ja haluaisi irrottautua perinteisistä afrikkalaisista tavoista, eikä suostu osallistumaan tyttärensä häihin, jotka vietettäisiin heimoperinteen mukaisesti. Satiiria, komediaa ja melodraamaa yhdistävä elokuva oli ensimmäinen yksityisesti rahoitettu ghanalainen pitkä elokuva ja saavutti suuren suosion. Ansahin tunnetuimpiin elokuviinsa kuuluu vuoteen 1955 sijoittuva poliittinen draama *Heritage Africa* (1989), jolle myönnettiin ensimmäisenä englanninkielisen maan elokuvana FESPACO:n pääpalkinto eli Yennengan kultainen ori vuonna 1989. Hän on voittanut myös mainosalalla arvostetun Clio Awards -palkinnon (1989).

Filmografia
-----------

* *Love Brewed in the African Pot* (1980)
* *Heritage Africa* (1989)
* *Harvest at 17* (1994)
* *Crossroads of People, Crossroads of Trade* (1994)
* *The Golden Stool, The Soul of the Asantes* (2000)
* *The Good Old Days: The Love of AA* (2010)
* *The Good Old Days: Papa Lasisi Good Bicycle* (2011)
* *The Good Old Days: Suffering to Lose* (2012)
* *Praising The Lord Plus One* (2013)

Lähteet
-------

1. 1 2 3  N. Frank Ukadike ja Teshome H. Gabriel, Questioning African Cinema: Conversations with Filmmakers, University of Minnesota Press, 2002 (ISBN 0-8166-4005-X, viitattu 27 helmikuuta 2019), s. 3-18, Kwaw Ansah (Ghana) View and modify data on Wikidata
2. ↑  [ Kwaw Ansah
Ghana] *africultures.com*. Viitattu 27.2.2019. (englanniksi)
3. ↑  Vincent Canby: 'Love brewed...' on middle-class Ghana *The New York Times, nytimes.com*.  25.4.1981. Viitattu 27.2.2019. (englanniksi)
4. ↑  Arkistoitu kopioLe FESPACO 50 ans d’histoire ... (FESPACO:n pääpalkinnon saaneet elokuvat 1972-) FESPACO, fespaco.bf.  Arkistoitu 26.4.2019. Viitattu 27.2.2019. (ranskaksi)

Aiheesta muualla
----------------

* Kwaw Ansah Internet Movie Databasessa. (englanniksi)
* Heritage Africa -elokuvan traileri (englanniksi) (youtube.com)
* Heritage Africa (englanniksi) (youtube.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kwaw Ansah 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat
* Alankomaat

 |

 |